CELEX: 32019R0291
Language: el
Date: 2019-02-19 00:00:00
Title: Εκτελεστικός κανονισμός (ΕΕ) 2019/291 της Επιτροπής, της 19ης Φεβρουαρίου 2019, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών 1-ναφθυλακεταμίδιο, 1-ναφθυλοξικό οξύ, ακριναθρίνη, azoxystrobin, fluazifop p, fluroxypyr, imazalil, kresoxim-methyl, oxyfluorfen, prochloraz, prohexadione, prohexadione, spiroxamine, tefluthrin και terbuthylazine (Κείμενο που παρουσιάζει ενδιαφέρον για τον ΕΟΧ)

20.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 48/17
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/291 ΤΗΣ ΕΠΙΤΡΟΠΗΣ
         της 19ης Φεβρουαρίου 2019
         για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών 1-ναφθυλακεταμίδιο, 1-ναφθυλοξικό οξύ, ακριναθρίνη, azoxystrobin, fluazifop p, fluroxypyr, imazalil, kresoxim-methyl, oxyfluorfen, prochloraz, prohexadione, prohexadione, spiroxamine, tefluthrin και terbuthylazine
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 17 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Το μέρος Β του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) ορίζει τις δραστικές ουσίες που εγκρίθηκαν σύμφωνα με τον κανονισμό (ΕΚ) αριθ. 1107/2009.
                  
               
                     (2)
                  
                  
                     Οι περίοδοι έγκρισης των ουσιών 1-ναφθυλακεταμίδιο, 1-ναφθυλοξικό οξύ, ακριναθρίνη, azoxystrobin, fluazifop p, fluroxypyr, imazalil, kresoxim-methyl, oxyfluorfen, prohexadione, prohexadione, spiroxamine, tefluthrin και terbuthylazine θα λήξουν στις 31 Δεκεμβρίου 2021.
                  
               
                     (3)
                  
                  
                     Οι αιτήσεις για την ανανέωση της έγκρισης των δραστικών ουσιών που περιλαμβάνονται στον εν λόγω κανονισμό υποβλήθηκαν σύμφωνα με τον εκτελεστικό κανονισμό (ΕΕ) αριθ. 844/2012 της Επιτροπής (3). Ωστόσο, η έγκριση των εν λόγω ουσιών αναμένεται να λήξει, για λόγους εκτός του ελέγχου του αιτούντος, πριν από τη λήψη απόφασης σχετικά με την ανανέωση της έγκρισής τους. Συνεπώς, είναι αναγκαίο να παραταθούν οι περίοδοι έγκρισής τους σύμφωνα με το άρθρο 17 του κανονισμού (ΕΚ) αριθ. 1107/2009.
                  
               
                     (4)
                  
                  
                     Λαμβανομένων υπόψη του χρόνου και των πόρων που απαιτούνται για την ολοκλήρωση της αξιολόγησης των αιτήσεων για την ανανέωση της έγκρισης μεγάλου αριθμού δραστικών ουσιών των οποίων οι εγκρίσεις θα λήξουν στο διάστημα μεταξύ 2019 και 2021, η εκτελεστική απόφαση C(2016)6104 της Επιτροπής (4) θέσπισε πρόγραμμα εργασίας στο οποίο συγκεντρώνονται παρόμοιες δραστικές ουσίες και ορίζονται προτεραιότητες βάσει λόγων ασφαλείας για την υγεία των ανθρώπων και των ζώων ή για το περιβάλλον, όπως προβλέπεται στο άρθρο 18 του κανονισμού (ΕΚ) αριθ. 1107/2009.
                  
               
                     (5)
                  
                  
                     Οι ουσίες που θεωρούνται ότι είναι χαμηλού κινδύνου θα πρέπει να έχουν προτεραιότητα σύμφωνα με την εκτελεστική απόφαση C(2016)6104 της Επιτροπής. Επομένως, η έγκριση των εν λόγω ουσιών θα πρέπει να παραταθεί για όσο το δυνατόν μικρότερο χρονικό διάστημα. Λαμβάνοντας υπόψη την κατανομή των αρμοδιοτήτων και των εργασιών ανάμεσα στα κράτη μέλη που ενεργούν ως εισηγητές και συνεισηγητές και τους πόρους που απαιτούνται για την αξιολόγηση και τη λήψη αποφάσεων, η περίοδος αυτή, για τη δραστική ουσία prohexadione, θα πρέπει να είναι διάρκειας ενός έτους.
                  
               
                     (6)
                  
                  
                     Για τις δραστικές ουσίες που δεν εμπίπτουν στις κατηγορίες προτεραιότητας που αναφέρονται στην εκτελεστική απόφαση C(2016)6104, η περίοδος έγκρισης θα πρέπει να παραταθεί κατά δύο ή τρία έτη, αφού ληφθούν υπόψη η τρέχουσα ημερομηνία λήξης, το γεγονός ότι σύμφωνα με το άρθρο 6 παράγραφος 3 του εκτελεστικού κανονισμού (ΕΕ) αριθ. 844/2012, ο συμπληρωματικός φάκελος για μια δραστική ουσία πρέπει να υποβληθεί το αργότερο 30 μήνες πριν από τη λήξη της έγκρισης, λαμβάνοντας υπόψη την ανάγκη να εξασφαλιστεί μια ισόρροπη κατανομή των αρμοδιοτήτων και των εργασιών ανάμεσα στα κράτη μέλη που ενεργούν ως εισηγητές και συνεισηγητές, καθώς και τους διαθέσιμους πόρους που απαιτούνται για την αξιολόγηση και τη λήψη αποφάσεων. Επομένως, είναι σκόπιμο να παραταθούν οι περίοδοι έγκρισης για τις δραστικές ουσίες 1-ναφθυλακεταμίδιο, 1-ναφθυλοξικό οξύ, ακριναθρίνη, fluazifop p, prochloraz και spiroxamine κατά 2 έτη, καθώς και να παραταθούν οι περίοδοι έγκρισης των δραστικών ουσιών azoxystrobin, fluroxypyr, imazalil, kresoxim-methyl, oxyfluorfen, tefluthrin, terbuthylazine κατά 3 έτη.
                  
               
                     (7)
                  
                  
                     Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες δεν έχει υποβληθεί συμπληρωματικός φάκελος σύμφωνα με τον εκτελεστικό κανονισμό (ΕΕ) αριθ. 844/2012 εντός 30 μηνών το αργότερο πριν από την αντίστοιχη ημερομηνία λήξης που αναφέρεται στο παράρτημα του παρόντος κανονισμού, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή τη συντομότερη δυνατή ημερομηνία μετά τον κανονισμό.
                  
               
                     (8)
                  
                  
                     Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έναρξης ισχύος του κανονισμού που προβλέπει ότι η έγκριση της δραστικής ουσίας δεν ανανεώνεται, επιλέγοντας εκ των δύο τη μεταγενέστερη χρονολογικά ημερομηνία. Όσον αφορά περιπτώσεις στις οποίες η Επιτροπή εκδίδει κανονισμό που προβλέπει την ανανέωση δραστικής ουσίας που αναφέρεται στο παράρτημα του παρόντος κανονισμού, η Επιτροπή θα επιδιώξει να ορίσει τη συντομότερη δυνατή ημερομηνία εφαρμογής, όπως επιβάλλουν οι περιστάσεις.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) αριθ. 540/2011 θα πρέπει να τροποποιηθεί αναλόγως.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 19 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 309 της 24.11.2009, σ. 1.
         
            (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
         
            (3)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).
         
            (4)  Εκτελεστική απόφαση της Επιτροπής, της 28ης Σεπτεμβρίου 2016, σχετικά με την κατάρτιση προγράμματος εργασίας για την αξιολόγηση των αιτήσεων για την ανανέωση των εγκρίσεων δραστικών ουσιών που λήγουν το 2019, το 2020 και το 2021 σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (ΕΕ C 357 της 29.9.2016, σ. 9).
      
      
         
            ΠΑΡΑΡΤΗΜΑ
            Το μέρος Β του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:
            
                        1)
                     
                     
                        στην έκτη στήλη («Λήξη έγκρισης») της καταχώρισης 4, Azoxystrobin, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        2)
                     
                     
                        στην έκτη στήλη («Λήξη έγκρισης») της καταχώρισης 5, Ιmazalil, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        3)
                     
                     
                        στην έκτη στήλη («Λήξη της έγκρισης») της καταχώρισης 6, Prohexadione, η ημερομηνία αντικαθίσταται από την ημερομηνία «31 Δεκεμβρίου 2022»·
                     
                  
                        4)
                     
                     
                        στην έκτη στήλη («Λήξη έγκρισης») της καταχώρισης 7, Spiroxamine, η ημερομηνία αντικαθίσταται από την ημερομηνία «31 Δεκεμβρίου 2023»·
                     
                  
                        5)
                     
                     
                        στην έκτη στήλη («Λήξη της έγκρισης») της καταχώρισης 8, Kresoxim-methyl, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        6)
                     
                     
                        στην έκτη στήλη («Λήξη έγκρισης») της καταχώρισης 9, Fluroxypyr, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        7)
                     
                     
                        στην έκτη στήλη («Λήξη έγκρισης») της καταχώρισης 10, Tefluthrin, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        8)
                     
                     
                        στην έκτη στήλη («Λήξη έγκρισης») της καταχώρισης 11, Oxyfluorfen, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        9)
                     
                     
                        στην έκτη στήλη («Λήξη έγκρισης») της καταχώρισης 12, 1-ναφθυλακεταμίδιο, η ημερομηνία αντικαθίσταται από την ημερομηνία «31 Δεκεμβρίου 2023»·
                     
                  
                        10)
                     
                     
                        στην έκτη στήλη («Λήξη έγκρισης») της καταχώρισης 13, 1-ναφθυλοξικό οξύ, η ημερομηνία αντικαθίσταται από την ημερομηνία «31 Δεκεμβρίου 2023»·
                     
                  
                        11)
                     
                     
                        στην έκτη στήλη («Λήξη έγκρισης») της καταχώρισης 15, Fluazifop P, η ημερομηνία αντικαθίσταται από την ημερομηνία «31 Δεκεμβρίου 2023»·
                     
                  
                        12)
                     
                     
                        στην έκτη στήλη («Λήξη έγκρισης») της καταχώρισης 16, Terbuthylazine, η ημερομηνία αντικαθίσταται από την ημερομηνία «31 Δεκεμβρίου 2024»·
                     
                  
                        13)
                     
                     
                        στην έκτη στήλη («Λήξη έγκρισης») της καταχώρισης 19, Acrinathrin, η ημερομηνία αντικαθίσταται από την ημερομηνία «31 Δεκεμβρίου 2023»·
                     
                  
                        14)
                     
                     
                        στην έκτη στήλη («Λήξη της έγκρισης») της καταχώρισης 20, Prochloraz, η ημερομηνία αντικαθίσταται από την ημερομηνία «31 Δεκεμβρίου 2023»·